સરકારે માંડવી બિચ ખાતે 14મી મેથી 18મી મે દરમિયાન પાંચ દિવસીય બીચ ફેસ્ટીવલનું આયોજન કર્યુ હતું તેના માટે અમદાવાદની માર્કોમ સોલ્યુશન પ્રાઇવેટ લિમિટેડને ગુજરાત પ્રવાસન નિગમ દ્વારા રૂા. 22 લાખનો કોન્ટ્રાક્ટ આપવામાં આવ્યો હતો. જે અંતર્ગત ગુજરાતના જાણીતા કલાકારોને બોલાવી બીચ ઉપર વિવિધ કાર્યક્રમનું તેમજ ખાણીપીણીના સ્ટોલ લગાવાવનું આયોજન કરવામાં આવ્યુ હતું પરંતુ તંત્ર દ્વારા આ ફેસ્ટીવલનો કોઇ જાહેરાત ન કરવામાં આવતાં પ્રવાસીઓ આવ્યા ન હતા અને સ્ટોલ ખાલીખમ્મ રહ્યા હતા. આ બાબતે ઇવેન્ટ મેનેજમેન્ટ કંપનીના ડાયરેક્ટર દિપેશ શેઠનો સંપર્ક કરતા તેમણે સમગ્ર આયોજન પાછળ 6 લાખનો ખર્ચ થયો હોવાનું જણાવ્યું હતું